CELEX: 32020R1095
Language: fi
Date: 2020-07-24 00:00:00
Title: Komission täytäntöönpanoasetus (EU) 2020/1095, annettu 24 päivänä heinäkuuta 2020, Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena annetun täytäntöönpanoasetuksen (EU) 2015/502 muuttamisesta (ETA:n kannalta merkityksellinen teksti)

27.7.2020   
               
               
                  FI
               
               
                  Euroopan unionin virallinen lehti
               
               
                  L 241/18
               
            
         KOMISSION TÄYTÄNTÖÖNPANOASETUS (EU) 2020/1095,
         annettu 24 päivänä heinäkuuta 2020,
         
            Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena annetun täytäntöönpanoasetuksen (EU) 2015/502 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:
         
                     (1)
                  
                  
                     
                        Saccharomyces cerevisiae NCYC R404 -valmisteen käyttö lypsylehmien rehun lisäaineena hyväksyttiin asetuksen (EY) N:o 1831/2003 mukaisesti komission täytäntöönpanoasetuksella (EU) 2015/502 (2).
                  
               
                     (2)
                  
                  
                     Täytäntöönpanoasetusta (EU) 2015/502 muutettiin komission täytäntöönpanoasetuksella (EU) 2019/146 (3).
                  
               
                     (3)
                  
                  
                     Hyväksynnän haltija Micron Bio-Systems Ltd toimitti 8 päivänä tammikuuta 2020 asetuksen (EY) N:o 1831/2003 13 artiklan 3 kohdan mukaisen hakemuksen, jossa se ehdotti edustajansa nimen muuttamista. Hakija ilmoitti, että FF Chemicals BV toimii sen edustajana unionissa kyseisen rehun lisäaineen osalta. Hakemuksen mukana toimitettiin tarvittavat hakemusta tukevat tiedot.
                  
               
                     (4)
                  
                  
                     Ehdotettu hyväksynnän ehtojen muutos on luonteeltaan puhtaasti hallinnollinen eikä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
                  
               
                     (5)
                  
                  
                     Jotta FF Chemicals BV voi toimia hyväksynnän haltijan edustajana, asianomaisen luvan ehtoja on muutettava. Tämä edellyttää edustajan nimen muuttamista täytäntöönpanoasetuksen (EU) 2015/502 otsikossa ja kyseisen asetuksen liitteessä.
                  
               
                     (6)
                  
                  
                     Sen vuoksi täytäntöönpanoasetusta (EU) 2015/502 olisi muutettava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2015/502 muuttaminen
            Muutetaan täytäntöönpanoasetus (EU) 2015/502 seuraavasti:
            
                        1)
                     
                     
                        Korvataan otsikossa ilmaisu ”Micron Bio-Systems Ltd, jota edustaa FeedVision BV” ilmaisulla ”Micron Bio-Systems Ltd, jota edustaa FF Chemicals BV”.
                     
                  
                        2)
                     
                     
                        Korvataan liitteessä olevassa toisessa sarakkeessa, jonka otsake on ”Hyväksynnän haltijan nimi”, ilmaisu ”Micron Bio-Systems Ltd, jota edustaa FeedVision BV” ilmaisulla ”Micron Bio-Systems Ltd, jota edustaa FF Chemicals BV”.
                     
                  
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) 2015/502, annettu 24 päivänä maaliskuuta 2015, Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena (hyväksynnän haltija Micron Bio-Systems Ltd, jota edustaa FeedVision BV) (EUVL L 79, 25.3.2015, s. 57).
         
            (3)  Komission täytäntöönpanoasetus (EU) 2019/146, annettu 30 päivänä tammikuuta 2019, Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena annetun täytäntöönpanoasetuksen (EU) 2015/502 muuttamisesta (EUVL L 27, 31.1.2019, s. 12.)